Peva ha'e haihára añetete rembiapo tee, ha che irũ Lino Trinidad ha'e haihára añete ikatupyryva. Oikumby ha omohenda kuaa ñane ñe'ẽ. Ombopoty ha ombosyry peteĩcha. Aréma oiko ñande avañe'ẽ oityvyro, oipiarõ, ohakã'i'o, ohesa'ỹijo ha ohapojo'o. Heta mba'e oikuaa ha oikuua porã hembikuaa. Ojapyhýva ojapyhy hekópe ha omboykéva omboyke noĩporaĩgui, heta ombojere rire. Ajeveramo jajesareko porãva'erã hembiapo rehe. Opaite mba'e oĩva ipype oĩhína heta ñeñamindu'u rire; ndaha'éi ku ogueroko'ẽnteva térá ku oñantoxánteva chupe.